b'\n_START_ARTICLE_\nXbox\n_START_SECTION_\nMaskinvare\n_START_PARAGRAPH_\nMicrosoft bygde Xbox med standardkomponenter, slike som brukes i vanlige PC-er. De fleste andre spillkonsoller bruker spesiallagede komponenter. Ytelsen er bedre enn de to argeste konkurrentene, Sonys PlayStation 2 og Nintendos GameCube.\n_START_SECTION_\nModifikasjon\n_START_PARAGRAPH_\nSom andre spillkonsoller inneholder Xbox en kopisperre som blant annet skal hindre at eieren bruker piratkopier av spill i maskinen. Dette er en noks\xc3\xa5 enkel sperre, som kun er software-basert. Man kan enkelt nok enten sette inn en ny BIOS eller omprogrammere den gamle for \xc3\xa5 fjerne disse sperrene. Utfordringen ligger i \xc3\xa5 modifisere firmwaren som ligger i den originale BIOS slik at maskinen vil godta kopierte spill, uten \xc3\xa5 miste alle funksjonene en umodifisert maskin har._NEWLINE_Det er sv\xc3\xa6rt vanlig \xc3\xa5 installere Xbox Media Center p\xc3\xa5 modifiserte konsoller. Det er ogs\xc3\xa5 vanlig \xc3\xa5 skifte ut den originale harddisken med en st\xc3\xb8rre, da den kan skiftes ut med en hvilken som helst annen 3,5" IDE-harddisk._NEWLINE_De f\xc3\xb8rste modchip-ene til Xbox kom i mai/juni 2002.\n_START_SECTION_\nTSOP\n_START_PARAGRAPH_\nVed hjelp av \xc3\xa5 utnytte en feil man finner i noen kommersielle spill er det mulig \xc3\xa5 overskrive den originale BIOS med en hacket firmware. Denne metoden kalles popul\xc3\xa6rt TSOP flash._NEWLINE_Ulempen med denne l\xc3\xb8sningen er at du ikke har muligheten til \xc3\xa5 starte opp maskinen med den originale firmwaren uten \xc3\xa5 overskrive BIOS igjen.\n_START_SECTION_\nModchip\n_START_PARAGRAPH_\nP\xc3\xa5 hovedkortet i en Xbox finner man en s\xc3\xa5kalt LPC-header. Her kan man enkelt lodde inn en s\xc3\xa5kalt modchip som inneholder en erstatnings-BIOS. Ofte f\xc3\xb8lger det med et kit for \xc3\xa5 koble modchip-en til knappene p\xc3\xa5 fremsiden av konsollen, slik at man ved \xc3\xa5 for eksempel holde p\xc3\xa5-knappen inne i tre sekunder ved oppstart starter opp den originale BIOS isteden._NEWLINE_I de nyeste versjonene 1.6 og 1.6b er noen av banene som g\xc3\xa5r til LPC-headeren brutt. Man m\xc3\xa5 da gj\xc3\xb8re en s\xc3\xa5kalt \xc2\xabLPC-rebuild\xc2\xbb for \xc3\xa5 kunne installere en modchip. Dette vanskeliggj\xc3\xb8r installasjonen noe.\n_START_SECTION_\nXbox Live\n_START_PARAGRAPH_\nMan kan ikke bruke Xbox Live, alts\xc3\xa5 spille online, med en modifisert Xbox. Du kan imidlertid \xc2\xabsl\xc3\xa5 av\xc2\xbb de fleste modchips, men du er da n\xc3\xb8dt til \xc3\xa5 ha originalspillet._NEWLINE_Problemet er for\xc3\xb8vrig at dersom en bruker bare \xc3\xa9n gang glemmer \xc3\xa5 sl\xc3\xa5 av modchip-en n\xc3\xa5r han eller hun skal spille Xbox Live, vil en sperre maskinen fra systemet for alltid. Dette er det heller ingen l\xc3\xb8sning p\xc3\xa5 per i dag, bortsett fra at man kan omprogrammere maskinen til \xc3\xa5 gi en annen id-kode til Xbox Live. Denne koden m\xc3\xa5 tas fra en annen maskin, og dette er derfor bare aktuelt om man kjenner en annen som har en Xbox han eller hun ikke bruker p\xc3\xa5 Xbox Live._NEWLINE_St\xc3\xb8tte for Xbox Live ble avviklet 15. april 2010.\n_START_SECTION_\nLovlighet\n_START_PARAGRAPH_\nDet er i utgangspunktet ikke tillatt \xc3\xa5 selge et produkt som muliggj\xc3\xb8r bruk av piratkopiert media i en spillkonsoll._NEWLINE_Noen gj\xc3\xb8r det likevel, men de fleste produsenter leverer \xc2\xabtomme\xc2\xbb modchips, som m\xc3\xa5 omprogrammeres med en ulovlig firmware for \xc3\xa5 godta piratekopiert materiale.'